Dacă îți dorești ca gardul tău din lemn să aibă un aspect plăcut și să reziste mai bine în timp, specialiștii recomandă vopsirea acestuia, care poate proteja lemnul de putrezire, insecte sau raze solare. Gardul din lemn se poate vopsi cu baiț, lazură sau vopsea. În funcție de mediul în care vei construi gardul de lemn, dar și de aspectul final pe care vrei să îl obții, poți alege una dintre cele trei variante.